ศบค. พบผู้ติดเชื้อ “โควิด” ใหม่ 5 ราย เดินทางจากตปท. ดันยอดป่วยสะสม 3,966 คน
ศบค. พบผู้ติดเชื้อ “โควิด” ใหม่ 5 ราย เดินทางจากตปท. ดันยอดป่วยสะสม 3,966 คน
28 พ.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (28 พ.ย.63) ว่า พบผู้ป่วยยืนยันติดเชื้อรายใหม่เพิ่ม 5 ราย โดยเป็นผู้เดินทางมาจากต่างประเทศและเข้าสถานกักกัน (Quarantine Facilities) ประกอบด้วย อินเดีย 2 ราย, ฟิลิปปินส์ 1 ราย, สวีเดน 1 ราย และเมียนมา 1 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 3,966 ราย เป็นผู้ป่วยที่ติดเชื้อภายในประเทศ 2,454 ราย และผู้ป่วยที่เดินทางมาจากต่างประเทศ 1,512 ราย ส่วนผู้ป่วยรักษาหายแล้วรวมเป็น 3,798 ราย ยังมีผู้ป่วยรักษาตัวอยู่ในโรงพยาบาล 108 ราย ยอดผู้เสียชีวิตสะสมคงที่ 60 ราย
 